**MAO8004 SZAKMÓDSZERTAN IV.**

**TANTÁRGYI TEMATIKA ÉS FÉLÉVI KÖVETELMÉNYRENDSZER**

**Féléves tematika:**

**Irodalom módszertan**

1. A féléves program ismertetése. Helyesírási és olvasási gyakorlatok (a korábbi félévekben észlelt hiányosságok miatt). A mikrotanítás fogalma, a módszer története, a vele kapcsolatos fél évszázados tapasztalatok.

2. A helyi (regionális) irodalom tanításáról. Az irodalmi kirándulás. Az ezzel kapcsolatos (beadandó) tervezet tartalmi és formai követelményei. Helyesírási és olvasási gyakorlatok.

3. A PISA és egyéb hasonló felmérések története, az eredmények tanulságai. Mit tehet a magyartanár azért, hogy diákjai jó eredményeket érjenek el az említett felméréseken? (A korábbi feladatok elemzése.)

4. Drámaelemzés az általános iskolai irodalomórán. A mindenki által elolvasandó dráma: Shakespeare: Vízkereszt vagy amit akartok.

5. Mikrotanítások I.

6. Mikrotanítások II. Helyesírási és olvasási gyakorlatok.

7. A féléves szemináriumi munka értékelése. A beadott tervezet (irodalmi kirándulás) s a szemináriumi munka érdemjegyének megállapítása. (Utóbbiba beleszámítanak a mikrotanítások , a helyesírási és olvasási gyakorlatok során elért eredmények.) A végső jegy (valójában részjegy irodalom módszertanból) a két jegy átlaga.

**Anyanyelv-pedagógia**

Az itt felsorolt 7 téma feldolgozása: 2X45 perces órákban történik.

1. Tájékoztató a követelményekről, a tematikáról, a szakirodalomról, a számonkérés módjáról és az órák menetéről.
2. Az új ismeret feldolgozása a magyar nyelvi órákon: óratervezetek bemutatása, elemzése, megbeszélése I. (5., 6., 7., 8. osztályos anyagrészek)
3. Az új ismeret feldolgozása a magyar nyelvi órákon: óratervezetek bemutatása, elemzése, megbeszélése II. (5., 6., 7., 8. osztályos anyagrészek). Hospitálás előkészítése
4. Hospitálás; a látott óra elemzése, megbeszélése
5. Elemzés, gyakorlás, készségfejlesztés a magyar nyelvi órákon: óratervezetek bemutatása, elemzése, megbeszélése I. (5., 6., 7., 8. osztályos anyagrészek)
6. Elemzés, gyakorlás, készségfejlesztés a magyar nyelvi órákon: óratervezetek bemutatása, elemzése, megbeszélése II. (5., 6., 7., 8. osztályos anyagrészek)
7. A félévi munka összegzése és értékelése

**A foglalkozásokon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke teljes idejű képzésben a tantárgy heti kontakt óraszámának háromszorosa. Ennek túllépése esetén a félév nem értékelhető (TVSz 8.§ 1.)

Félévi követelmény: gyakorlati jegy

**Az értékelés módja, ütemezése:**

házi dolgozat, referátum

***A félévközi ellenőrzések követelményei:***

A gyakorlati jegy megszerzésének feltétele: eredményes szemináriumi munka mind az anyanyelv-pedagógiai, mind az irodalom szakmódszertani szemináriumon.

Irodalom módszertan tárgyból a tanulók két részjegyet kapnak. Egyet a szemináriumi munkára (különös tekintettel a gyakorlatokra és a mikrotanításokra), s egy másikat a tanulmányi (irodalmi) kirándulás tervére. Utóbbi tervet az utolsó előtti irodalom módszertan szemináriumon kell beadni.

A félévközi ellenőrzések követelményei: Irodalom módszertan: A szemináriumi munka ebben a félévben kiemelt szerepet kap, jegyet csak az szerezhet, aki eredményesen szerepel az olvasásgyakorlatokon, legalább egy mikrotanítása eredményes, s aktívan részt vesz a Shakespeare-dráma közös értelmezésében. A beadandó irodalmi kirándulás terjedelme: 8 – 10 oldal legyen.

**Anyanyelv-pedagógia**

**FELADATOK**

1. SZÓBELI

**Referátumok**

Óratervezetek bemutatása

A referátum bemutatása PP-tal vagy Prezivel, a kivetített vázlat alapján, de ne felolvasással történjen!

1. ÍRÁSBELI
2. **Óratervezetek (2 db)**
3. **Hospitálási napló**

Leadási határidő: folyamatos, legkésőbb a szorgalmi időszak vége előtt 10 nappal.

Anyanyelv-pedagógiából a hallgatók 3 jegyet kapnak a feladatokra (1. jegy: 1. referátum és a hozzátartozó óravázlat együttes értéke, 2. jegy: 2. referátum és a hozzátartozó óravázlat együttes értéke, 3. jegy: hospitálási napló) ezekből alakul ki átlagszámítással az anyanyelv-pedagógiai részjegy. Ha bármelyik feladat értéke elégtelen, akkor az anyanyelv-pedagógiai részjegy is elégtelen.

Az érdemjegy (gyakorlati jegy) meghatározására vonatkozó értékelési rend a következő. A gyakorlati jegy kiszámítása a félév során szerzett részjegyek (irodalomtanítás és anyanyelv-pedagógia részjegye) átlaga alapján történik egyszerű kerekítéssel. (5 tizedre végződő átlag esetén a jegyek súlyozása az oktató mérlegelése alapján történik.) Ha a félévi részjegyek közül bármelyik elégtelen, azaz nem javította a hallgató, akkor a gyakorlati jegy is elégtelen. Az elégtelen részjegyek (ill. az egyes feladatokra kapott jegyek) javítására a félév során egyszer van lehetőség. A részjegyek javításának módját és idejét az oktató határozza meg, a hallgatóval egyeztetve. Gyakorlati jeggyel (félévközi jeggyel) záruló számonkérés esetén tantárgyfelvételenként kétszer kísérelhető meg az eredményes teljesítés.

A vizsgára bocsátás feltételei: A kurzus szeminárium.

A vizsga témakörei: A kurzus szeminárium.

**2. Kötelező és ajánlott irodalom feltüntetése:**

A fentebb (a számonkérésről szóló egységben) megnevezett szövegek értelemszerűen kötelezők.

Ajánlott művek a szakirodalomból.

Irodalom szakmódszertan:

Pethőné Nagy Csilla: Módszertani kézikönyv. Korona Kiadó, Bp., 2007.

Dr. Makay Gusztáv: Irodalomtanítás. Irodalomtanításunk főbb módszertani kérdései.

Tankönyvkiadó, Bp., 1967.

Hársing Lajos: Játék, világ, irodalom. Tankönyvkiadó, Bp., 1988.

Irodalomtanítás a harmadik évezredben. Krónika Nova Kiadó, 2006.

Balogh Edgár: Táj és nép. Dacia Könyvkiadó, Kolozsvár, 1979.

A Pedellus N.V. Kft. Regionális modulfüzet –sorozata.

Anyanyelv-pedagógia:

Adamikné Jászó Anna 2001. *Anyanyelvi nevelés az ábécétől az érettségiig*. Trezor Kiadó.

Bozsik Gabriella–Dobóné Berencsi Margit–Zimányi Árpád 2003. *Anyanyelvi tantárgy-pedagógiánk vázlata*. Eger: Líceum Kiadó.

Az *Anyanyelv-pedagógia* és a *Magyartanítás* c. folyóiratok